פסטיבל הזמר הבינלאומי

פסטיבל הזמר הבינלאומי (ביפנית: 世界歌謡祭), שידוע גם כפסטיבל ימאהה או האירוויזיון האוריינטלי הייתה תחרות זמר פופולרית שנערכה בין השנים 1970–1989. הפסטיבל אורגן על ידי קרן המוזיקה של "ימאהה" ונערך מדי שנה בטוקיו, יפן. המהדורה הראשונה של פסטיבל התקיימה בנובמבר 1970 עם 37 מדינות משתתפות מכל היבשות. ב-1988 הוא בוטל עקב מחלתו של הירוהיטו, קיסר יפן, ובשנה שלאחר מכן נערך בפעם האחרונה.

היסטוריה
במהלך שנות קיומו של הפסטיבל, השתתפו בו לא מעט אמנים שהיו גם זוכי תחרות הזמר של האירוויזיון – לעיתים לפני, ולעיתים לאחר זכייתם. פרידה בוקארה (צרפת), אחת מארבע הזוכות של אירוויזיון 1969, השתתפה בפסטיבל הראשון ב-1970. גלי עטרי, לימים זוכת אירוויזיון 1979, הופיעה בפסטיבל ב-1971 ושוב ב-1976. אן-מארי דוד, שזכתה באירוויזיון 1973 עבור לוקסמבורג, הופיעה באותה שנה גם בפסטיבל. מארי מרים, שזכתה עבור צרפת ב-1977, השתתפה בפסטיבל בטוקיו בשנת 1981, כמו גם אודו יורגנס, זוכה אירוויזיון 1966 מאוסטריה, שחזר לבמה הבינלאומית שנים לאחר זכייתו. להקת "באקס פיז" הבריטית הרשימה גם היא באותה שנה, כשזכתה באירוויזיון ובפרס השיר המצטיין של הפסטיבל. סלין דיון, שייצגה את שווייץ וזכתה באירוויזיון 1988, הופיעה בפסטיבל כבר ב-1982 וזכתה שם בפרס השיר המצטיין. ניקול, זוכת אירוויזיון 1982 מטעם גרמניה, השתתפה בפסטיבל שנה לאחר מכן. סנדרה קים, שזכתה באירוויזיון 1986 כשהייתה בת 13 בלבד, לקחה חלק באותה שנה גם בפסטיבל ביפן.

בפסטיבל לקחו חלק גם אמנים בינלאומיים נודעים, חלקם בראשית דרכם וחלקם כבר בעלי שם. בשנת 1972 השתתף ההרכב השוודי "ביורן ובני", שלימים יהפוך לחלק מלהקת "אבבא", בליווי אנייטה ופרידה, אך לא הצליח לעלות לגמר. בהמשך העשור הופיעו בפסטיבל שמות כמו דמיס רוסוס היווני, סולן להקת "בנה של אפרודיטה" לשעבר, וטינה צ'ארלס הבריטית, שבלטה בסצנת הדיסקו של שנות ה-70. ב-1982 הופיע בפסטיבל הזמר הקנדי בריאן אדמס, עוד טרם פריצתו הגדולה עם "Summer of '69". באותן שנים השתתפו גם ג'יאנה נאניני ואליס האיטלקיות, ובי.ג'יי. תומאס (המוכר מהלהיט "Raindrops Keep Fallin’ on My Head") ולה טויה ג'קסון (שקיבלה את פרס השיר המצטיין בשנת 1986) האמריקאים. גם סיסי יוסטון, אמה של ויטני יוסטון, הופיעה בפסטיבל, וכן צמד הסינת'-פופ הבריטי "אירייז'ר", שזכה להצלחה עולמית בסוף שנות ה-80.

לאורך השנים ייצגו את ישראל מספר אמנים בפסטיבל: חדוה ודוד זכו בפסטיבל הראשון עם השיר "אני חולם על נעמי" של תרצה אתר ודוד קריבושי, גלי עטרי התחרתה פעמיים - עם "יש לך שמש" ב-1971 ועם "בוא היום" ב-1976, אילנית קיבלה את פרס קוואקמי להופעה יוצאת דופן עם "שירו שיר לשמש" ב-1974, ניסים סרוסי השתתף ב-1975 עם השיר "טוב לי טוב לי" ורונן בהונקר ב-1982 עם "מכל שירי אהבתי". דליה לביא גם לקחה חלק בפסטיבל הראשון ב-1970, אך ייצגה את בלגיה עם השיר "Prend L'amour".

רשימת הזוכים
 שנה מדינה אמן שיר 1970  חדוה ודוד "אני חולם על נעמי" 1971  מרטין קלמנסו "Un Jour l'Amour"  רוקומונסן וטסוניקו קאמיג'ו "Tabidachi No Uta" 1972  קפריקורן "Feeling"  ארני סמית' "Life is Just for Livin'" 1973  גילדה ג'וליאני "Parigi a Volte Cosa Fa"  שון פיליפס "All the Kings and Castles"  קילי פורד "Head over Heels"  אקיקו קוסאקה "Anata (You)" 1974  אלן ניקולייסן "You Made Me Feel I Could Fly" 1975  מיסטר לוקו "Lucky Man"  מיוקי נאקג'ימה "Jidai (Time Goes Around)" 1976  פרנקו ורג'ינה "Amore Mio"  סנדי "Goodbye Morning" 1977  ראגס "Can't Hide My Love"  מאסנורי סרה וטוויסט "Anta no Ballade" 1978  טינה צ'ארלס "Love Rocks"  הירושי מאדוקה "Musoubana (Fly on All the Way)" 1979  בוני טיילר "Sitting on the Edge of the Ocean"  קריסטל קינג "Daitokai (In the City of Strangers)" 1980  מרי מקגרגור "What's The Use" 1981  אוסוולדו רודריגז "Digamos Que Mas Da" 1982  אן ברטוצ'י "Where Did We Go Wrong"  אסוקה "Hananusubito" 1983  ניוטון פמיליה "Time Goes By" 1984  פראנס ז'ולי "Party Lights" 1985  ולריה לינץ' "Rompecabezas" 1986  סטייסי לטיסאו "Longshot" 1987  פסאודו אצ'ו "Take on the World" 1988 הפסטיבל לא התקיים 1989 קונצרט צדקה של יוניצף סטיבי וונדר, בוני טיילר, בי.ג'יי תומאס, דן היל, פסאודו אצ'ו "Parents of the World"

קישורים חיצוניים


הערות שוליים

קטגוריה:פסטיבלי מוזיקה
קטגוריה:תחרויות זמר
קטגוריה:יפן: תרבות